open-index/open-wikipedia-markdown huggingface dataset:
Duvefjorden

**Duvefjorden** er en fjord på nordsida av Nordaustlandet på Svalbard. Den ligger som grense mellom Prins Oscars Land i vest og Orvin Land i øst. Fjorden strekker seg rundt 35&nbsp;kilometer sørover mellom Platenhalvøya i øst og Glenhalvøya i vest og er 12-13&nbsp;kilometer bred. 

Fjorden har innløp mellom Kapp Platen i vest og Repøyane i øst. Vest for Platenhalvøya ligger Rijpfjorden og Nordenskiöldbukta. I den austre fjordbotnen strekker Duvebreen seg helt ut til havet. Ellers er det Austfonna som starter litt lengre inn i landet i sør.

## Eksterne lenker
*
Finn Malmgrenfjorden

**Finn Malmgrenfjorden** er en fjord på nordøstsida av øya Nordaustlandet på Svalbard. Den har innløp mellom Repøyane i vest og Bergströmodden i øst, og strekker seg rundt 12&nbsp;kilometer sørvestover langs østkysten av Glenhalvøya. Vest for Glenhalvøya ligger Duvefjorden. 

Fjorden er oppkalt etter Finn Malmgren, en svensk meteorolog og polarforsker som omkom i området i 1928 etter luftskipet «Italia»s havari på Nordaustlandet.

Fjorden inngår i Nordaust-Svalbard naturreservat.

## Eksterne lenker
*
Erhard

**Erhard** er et opprinnelig tysk mannsnavn dannet av gammelhøytyske *êra*, «ære», og *harti*, «hard, sterk». Navnet skrives også *Erhardt* og *Erhart* og brukes også som etternavn.

*Erhard* har svensk navnedag 5. mai, og *Erhardt* har dansk navnedag 8. januar.

## Utbredelse
*Erhardt* var, sammen med andre former av navnet, blant de vanligste mannsnavnene i Tyskland i senmiddelalderen.

|}

## Kjente personer med navnet
Personene i listen er ordnet kronologisk etter fødselsår.
* Erhard Dietl (f. 1953), tysk forfatter og grafiker
* Finn Erhard Johannessen (f. 1955), norsk histoireprofessor

### Etternavn
* Gregor Erhart (ca. 1470–1540), tysk billedhugger
* Ludwig Erhard (1897–1977), tysk politiker og kansler
* Heinz Erhardt (1909–1979), tysk komiker
* Werner Erhard (f. 1935), amerikansk personlighetsutvikler

## Referanser


## Eksterne lenker
*
Lørenvangen (Oslo)

**Lørenvangen** (19–31d, 14–24) er en vei på Løren i bydel Grünerløkka i Oslo. Den går til begge sider ved Lørenveien. Den sørlige delen stanser blindt ved Alnabanen, og den nordlige ved Dag Hammarskjølds vei. Her går det også en blind sidevei, Lørenfaret.

Bebyggelsen på begge sider av Lørenvangen var stort sett næringsbygg, senere ombygd til leiligheter i Lørenbyen. Nr 22 var hovedkvarteret til Selvaag-selskapene. I nr 19 holdt Vaktmester Kompaniet til frem til 2017.

Det siste kvartalet mot Ring 3 (nr 27–31) utgjør, sammen med Lørenfaret 2–6, et lite boligfelt med seks firemannsboliger.

## Litteratur
* 

## Eksterne lenker
* *
Lørenfaret (Oslo)

:::*Se [[Lørenfaret|pekerside]] for flere forekomster av Lørenfaret.*

**Lørenfaret** (1–3, 2a–6d) er en liten blindvei på Løren bydel Grünerløkka i Oslo. Den går fra Lørenvangen, som igjen er en blindvei fra Lørenveien. 

Nr. 2–6 utgjør, sammen med Lørenvangen 27–31, et lite boligfelt med seks firemannsboliger.

Bebyggelsen for øvrig var to store næringsbygg. Nr. 1 var i stor grad kontorer for DnB NOR. Nr. 3 var opprinnelig et kontorbygg for Norsk Hydro. I dag er nr.1 under riving. Sammen med et oppgradert Lørenfaret 3 skal det bygges nytt: Økern portal.

## Litteratur
* 

## Eksterne lenker
*
Kompasset

**Kompasset** (latin *Pyxis*) er et lite og svakt stjernebilde på den sørlige himmelhalvkule. Det er fullstendig synlig sør for 53° nord fra januar til mars.

Stjernebildet ble introdusert av Nicolas Louis de Lacaille på 1700-tallet; han kalte det **Pyxis Nautica**, men navnet ble forkortet. Stjernebildet befinner seg nært ved de som dannet det gamle stjernebildet Argo Navis (skipet *Argo*), og på 1800-tallet foreslo astronomen John Herschel å bytte navn fra Pyxis til «Malus» (Masten), men forslaget ble ikke fulgt.

## Kilder
* Kilde for tallverdier: Chris Dolan's Home Page – The Constellations and their Stars
* Ian Ridpath and Wil Tirion (2007). *Stars and Planets Guide*, Collins, London. ISBN 978-0007251209. Princeton University Press, Princeton. ISBN 978-0691135564.

## Eksterne lenker
* 
* Star Tales – Pyxis
Flakstadpollen

**Flakstadpollen** er en poll i på nordsiden av Flakstadøya i Flakstad kommune i Nordland som strekker seg tre kilometer i sørvestlig retning fra innløpet mellom Silsandneset på vestsiden og utløpet til Kvanndalselva på østsiden. Pollen har passasje til Norskehavet gjennom Vareidsundet.

Dybden ved munningen er 1-2&nbsp;meter og økende til 18 meter midt i pollen.

E10 går langs hele pollen og forbi gårdene ved Kilan på østsiden og gårdene på Bø på vestsiden.

## Fotnoter



## Referanser
Kwisa

**Kwisa** (tysk: *Queis*) er en 127 kilometer lang elv i sydvestre Polen, og er en sideelv til Bóbr, som igjen er en sideelv til Oder.

## Eksterne lenker
*
Torsfjorden

**Torsfjorden** er en fjord på nordøstsiden av Moskenesøya i Flakstad kommune i Nordland som strekker seg 3&nbsp;kilometer i sørvestlig retning fra innløpet mellom Tjeldsneset i nord og Moberget i sør. Mot nordøst er det passasje til Norskehavet via Hovdanvika, Røssøystraumen og Rambergvika.

Eneste bosetning langs fjorden er grenden Bergland like ved innløpet på nordsiden. Fylkesvei 986 passerer grenden og fortsetter rundt fjordbunnen til Krystad ved Selfjorden.

## Fotnoter



## Referanser
Chiara Costazza

**Chiara Costazza** (født 6. mai 1984 i Cavalese) er en italiensk alpinist som kjører slalåm og storslalåm.

22. desember 2002 kjørte Costazza sitt første renn i verdenscupen, slalåm i Lenzerheide. I sesongen 2004/05 deltok hun regelmessig i verdenscupen. Hun kvalifiserte seg til OL 2006 i Torino, der hun tok en overraskende fjerdeplass i slalåm. Hun fikk sin første pallplassering i det første slalåmrennet i sesongen 2007/08 med en tredjeplass i Reiteralm, og seks uker senere vant hun sitt første verdenscuprenn i Lienz. Under OL 2010 deltok hun i slalåm, men fullførte ikke rennet.

## Verdenscupseire

## Referanser


## Eksterne lenker
* 
* Chiara Costazzas hjemmeside (italiensk)
Kjerkfjorden

**Kjerkfjorden**, eller **Kirkefjorden**, er en fjordarm av Reinefjorden i Moskenes kommune i Nordland som strekker seg i overkant av fem kilometer i nord-nordvestlig retning fra innløpet mellom Olstindneset i øst og Veines i vest.

Fjorden går som en direkte forlengelse av Reinefjorden på sørsiden av Moskenesøya mellom Olstinden (675 moh., Rostadtindan og Segltinden (731 moh.) inn til Austerdalen på østsiden. På vestsiden ligger Kammen (514 moh.), Helvetestinden (602 moh.) og Merraflestinden. 

De eneste bebyggelsene langs fjorden er grendene Rostad og Kjerkfjorden, som er et populært utgangspunkt for fotturer til Horseidvika på «nordsiden» av Moskenesøya. De korte veistubbene innad i grendene er ikke tilsluttet andre veinett, men hurtigbåten fra Reine gir videreforbindelse til omverdenen. 

## Fotnoter



## Referanser




## Eksterne lenker
* Reinefjorden.no med rutetabell for hurtigbåten
* NRKs nett-tv: «Der ingen skulle tru at nokon kunne bu» – Kirkefjorden
Bunesfjorden

**Bunesfjorden** er en kort fjordarm av Forsfjorden i Moskenes kommune i Nordland. Den strekker seg nesten to kilometer i nordøstlig retning fra innløpet mellom bygdene Vindstad, på vestsiden, og Engelsneset, på østsiden, inn til bunnen hvor bygden Bunesfjorden ligger. Fjorden er omgitt av fjell med høyder på 300–500 moh. (Kammen i øst, 514 moh., og Bisplua i vest, 597 moh.).

Hurtigbåten fra Reine har anløp av Vindstad som er et populært utgangspunkt for fotturer til blant annet Bunesstranda på «nordsiden» av Moskenesøya. Den lokale veien langs vestsiden fra Vindstad til stedet Bunesfjorden er ikke tilsluttet andre veinett.

## Referanser




## Eksterne lenker
* Reinefjorden.no med rutetabell for hurtigbåten.
* Fotoalbum på Origo: Gamle Lofotbilder - Bunesfjorden og Vindstad.
EM i friidrett 1938 – 100 meter kvinner

Øvelsen **100 meter kvinner** ved EM i friidrett 1938 ble arrangeert på Praterstadion i Wien, Østerrike den 17. september 1938. 
__NOTOC__
## Resultater
### Forsøksheat
17. september
#### Heat 1

#### Heat 2

#### Heat 3

#### Heat 4

#### Heat 5

#### Heat 6

### Semifinaler
17. september
#### Semifinale 1

#### Semifinale 2

### Finale
17. september

## Deltakelse

*  (1)
*  (2)
* (3)
* (3)
* (1)
* (1)
* (3)
* (3)
* (1)
* (3)

## Referanser
Tangstadpollen

**Tangstadpollen**, eller **Indre Steinfjorden**, er en fjordarm av Steinfjorden nordvest i  Vestvågøy kommune i Nordland som strekker seg omtrent 3,5 kilometer i østlig retning fra innløpet mellom Kuøya i nord og Tindsteinen i sør. Tangholmen og Skjåholmen ligger i munningen. Tangstadelva har utløp i fjordbunnen.

På nordsiden av pollen går  Fv830 til de to grendene Tangvåg, med Tangstad fiskerihavn, og Tangstad. Lokal vei på sørsiden til den nå avfolkede gården Bjørnsand.

## Referanser
Vorfjorden

**Vorfjorden** er en fjordarm av Reinefjorden i Moskenes kommune i Nordland som strekker seg nesten to kilometer i nordlig retning fra innløpet mellom Festhælen i øst og Trollholet i vest. Fjorden er omgitt av høye fjell: Lilandstinden (700 moh.) i øst og Olstinden (675 moh.) i vest. I bunnen ligger det lille Fløvatnet nesten som en forlengelse av fjorden, med en åpen, 25 meter lang og 30 meter bred, passasje mellom vatnet og fjorden. Videre ligger Festhælvatnet og Austervatnet i dalen i bunnen av fjorden.

Det er ingen bebyggelse, veier eller offentlige kommunikasjoner i eller langs Vorfjorden.

## Fotnoter



## Referanser
Hanne Anker Lillehammer

**Hanne Anker Lillehammer** (født 1986) er en norsk tidligere innebandyspiller. Hun spilte back for innebandyklubben Sveiva Innebandyklubb på Stovner i Oslo.

Lillehammer studerte idrettsfag ved Bjerke videregående skole fra 2002 til 2005, hvor hun kombinerte videregående skolegang med satsingen på innebandy. Med Sveiva ble hun norsk seriemester i 2006, 2007 og 2008. Lillehammer er siden flyttet til Gjøvik.

## Se også
* Liste over kjente elever ved Bjerke videregående skole

## Eksterne lenker
* sveiva.no Damelaget
Lisa Germano

**Lisa Ruth Germano** (født 27. juni 1958) er en amerikansk låtskriver og musiker. I tillegg til egne utgivelser, har hun bidratt på en rekke utgivelser av andre artister.

Hennes album *Geek the Girl* (1994) fikk veldig gode kritikker, inkludert karakteristikken «et av tiårets album» av magasinet *Spin*.  Hun er gjesteartist på over seksti plater med artister som John Mellencamp, Simple Minds, David Bowie, Neil Finn, Sheryl Crow, Iggy Pop, Jewel Kilcher og Eels.

## Albumutgivelser

**Utgivelser under eget navn**

* *On the Way Down from the Moon Palace* (Major Bill, 1991)
* *Happiness* (Capitol, 1993)
* *Happiness* (4AD, 1994)
* *Geek the Girl* (4AD, 1994)
* *Excerpts from a Love Circus* (4AD, 1996)
* *Slide* (4AD, 1998)
* *Concentrated* (Selvutgitt samle-cd, 2002)
* *Rare, Unusual or Just Bad Songs* (Selvutgitt samle-cd, 2002)
* *Lullaby for Liquid Pig* (Ineffable/ARTISTdirect, 2003)
* *In the Maybe World* (Young God, 2006)
* *Magic Neighbor* (Young God, 2009)
* *No Elephants *(Badman Recording Co., 2013)

## Eksterne lenker
* 
* 
*
Tsjekkias deputertkammer

**Poslanecká sněmovna** (deputertkammeret) er underhuset i det tsjekkiske parlamentet. Det har 200 medlemmer. Valgperioden er på fire år, men presidenten kan oppløse kammeret tidligere. Siden regjeringa kun er ansvarlig ovenfor deputertkammeret, er dette kammeret det sterke av parlamentets to kamre. 

Kammeret kan sette til side presidentens utsettende veto. 

## Se også
* Tsjekkias senat
* Liste over presidentene for Deputertkammeret i Den tsjekkiske republikks parlament

## Eksterne lenker
*
Pork barrel

**Pork barrel** (engelsk for «svinetønne») er et uttrykk i amerikansk politikk som brukes om bevilgninger fra Kongressen som er ment å tilfredsstille egen valgkrets, ikke overordnede nasjonale hensyn. Det har typisk vært offentlige byggeprosjekter, som veier, broer, havner, skoler og sykehus. Uttrykket er negativt ladet.

Medlemmene av Representantenes hus i Kongressen velges i enmannskretser. Bytteavtaler mellom rent lokale interesser har vært en vanlig måte for Kongressens medlemmer å forhandle på. Kritikerne mener at dette fører til sløsing og sneversyn.

Selve uttrykket skriver seg fra den tiden det var vanlig å distribuere svinekjøtt og annen mat i tønner.

## Referanser
Tsjekkias senat

**Senát Parlamentu České republiky**, er overhuset i Tsjekkias parlament. Senatet har 81 medlemmer og velges for seks år. En tredjedel av dem er på valg hvert andre år. I motsetning til for deputertkammeret, så kan ikke senatet oppløses tidligere. Senatet har nokså liten makt, unntatt ved endring av valgloven og ved valg av president, der det kreves flertall i begge kamre og ved grunnlovsendringer, der det kreves 3/5 flertall i begge kamre. 
## Eksterne lenker
*
Reidar Skagestad

**Reidar Skagestad** (født 7. juni 1924, død 7. desember 2022) var en norsk teatermann og pedagog.

Han studerte ved Oslo lærerhøgskole samt til cand.mag. i musikk, teater og norsk. Han var ansatt ved Romerike Folkehøgskole 1956–1994 og var rektor fra fra 1966, med et midlertidig opphold som rektor ved Statens Teaterhøgskole 1970–1973. Med Eyvind Solås etablerte han i sin tid folkehøgskolens teaterlinje som har utdannet flere titalls kjente skuespillere.

Han satt som formann for styret ved Statens Balletthøgskole og var i redaksjonen for *Norsk Sangbok* (1998).

Reidar Skagestad fikk i 2009 Kongens fortjenstmedalje i gull for innsatsen for musikk- og teaterlivet i Norge.

Han var gift med Hermine Bernhoft-Osa Skagestad og var far til Liv Hege Skagestad og skuespillerne Unni Kristin Skagestad og Gard Skagestad.

## Referanser
Katolsk teologi

**Katolsk teologi** er et samlebegrep for Den katolske kirkes lære, som har de bibelske skrifter og den hellige tradisjon som grunnlag. 

Det er biskopene underlagt og i samråd med paven som utøver læremyndighet i Den katolske kirke, apostoliske embeter som kan føres tilbake til urkirken. Kirken lærer at frelsen kommer ved tro på Jesus Kristus, Guds sønn, overholdelse av de ti bud og mottakelse av sakramentene. I Den katolske kirke med latinsk ritus, også omtalt som Den romersk-katolske kirke, finner man teologi som skiller seg fra mange andre kristne kirker, også fra de orientalske katolske kirker. De mest særskilte læresetninger er blant annet læren om skjærsilden, paven som Jesu Kristi vikar, pavelig ufeilbarlighet og jomfru Marias ubesmittede unnfangelse.   

## Se også
*Den katolske kirke
*Katolisisme
*Kristendom
*Kristen teologi
*Tradisjonalistisk katolisisme
Kim Søgaard

**Kim Robert Søgaard** (født 16. mai 1964 i Oslo), er en norsk trener og tidligere  ishockeyspiller. Han er best kjent for sin periode for Idrettsklubben Sparta, Sparta Warriors i Sarpsborg.

Søgaard studerte idrettsfag ved Linderud videregående skole fra 1980 til 1983.

Søgaard spilte på det norske A-landslaget under Vinter-OL 1988 i Calgary og Vinter-OL 1992 Albertville. Landslaget fullførte som henholdsvis nummer tolv og nummer ni. Han fikk totalt 48 landskamper for Norge.

## Se også
Liste over kjente elever ved Bjerke videregående skole

## Referanser


## Eksterne lenker
*
Quinten Hann

**Quinten Hann** (født 4. juni 1977) er en tidligere profesjonell snookerspiller fra Australia. Han ble verdensmester i 8-ball i 1999 og har to kvartfinaler fra verdensmesterskapet som beste resultat innen snooker. I februar 2006 ble han utestengt fra snooker i åtte år på grunn av forsøk på kampfiksing.

## Snookerkarrieren
Hann var to sesonger rangert i topp seksten på verdensrankingen. Dette var sesongen 2002/2003 og sesongen 2003/2004, begge gangene på en fjortendeplass. I løpet av karrieren kom han fire ganger til kvartfinale i en rankingturnering.

Han gikk glipp av flere rankingturneringer i 1999 etter at han brakk et håndledd og krageben etter en motorsykkelulykke i 1999. Under VM i 2004 gjorde Hann seg bemerket da han kom med truende utsagn til Andy Hicks etter at Hann tapte førsterundekampen dem i mellom med 4&ndash;10. Konflikten toppet seg da Hicks påpekte, like etter at seieren var sikret, at resultatet ville innebære at Hann falt ut av topp seksten på verdensrankingen. For å hindre håndgemeng måtte dommeren gå imellom spillerne. Etter kampen utfordret Hann Hicks til slåsskamp. I kampen steppet Mark King inn for Hicks. Boksekampen, hvor inntektene gikk til et veldedig formål, ble vunnet av Hann.

Under VM i 2005 måtte Hann spille med en kø som han hadde lånt av en venn etter at endestykket til hans egen kø forsvant på veien fra Kina til England. I førsterundekampen mot Peter Ebdon tapte han 2&ndash;10, men skyldte ikke på køen etter tapet. Kvelden før hadde Hann vært ute på byen å drukket, noe som medførte at han hadde hodepine på morgenen når kampen startet. 

Senere i 2005 påstod den britiske avisen The Sun at Hann hadde gått med på å tape førsterundekampen mot Ken Doherty i China Open. På bakgrunn av opptak som var gjort av samtaler mellom Hann og en journalist i The Sun undersøkte World Professional Billiards and Snooker Association påstandene. Det ble ikke inngått noen avtale mellom avisen og Hann, men ved å godta at han skulle tape hadde Hann brutt bestemmelsene om kampfiksing. Han møtte ikke selv til høringen i februar 2006, men trakk seg forbundet noen dager før. Hann ble dømt til åtte års utestengelse, samt en bot på £ 10&nbsp;000.

## Referanser


## Eksterne lenker
*
Tsjekkias parlament

**Parlament České republiky** (Tsjekkias parlament) har to kamre. Deputertkammeret, *Poslanecká sněmovna*, velges for fireårsperioder og har 200 medlemmer. Senatet har 81 medlemmer, der senatorene sitter i seks år. En tredjedel av Senatet byttes ut annethvert år, og senatorene velges i enkeltmannskretser.
Tokammersystem

**Tokammersystem** er et politisk system der et lands parlament er delt i to kamre, et overhus (førstekammer) og et underhus (andrekammer) som velges hver for seg på forskjellig måte og treffer avgjørelser uavhengig av hverandre.

Norge hadde inntil 2009 et «semi-tokammersystem», der ett kammer, Stortinget, etter valget konstituerer seg i Odelstinget og Lagtinget.

Etter kommunismens fall gikk flere land over til et tokammersystem, blant annet Polen.

## Referanser


## Se også
*Ettkammersystem
Politisk sosialisering

**Politisk sosialisering** er en prosess der politiske holdninger blir internalisert og krystallisert ved hjelp av sosialiseringsagenter. Denne mottakeligheten er sterkest i barndommen og ungdommen og forblir relativt stabil resten av livet. Denne subjektive politiske sosialiseringen fungerer som et filter for kognitiv behandling av ny politisk informasjon.

Det er tildels stor uenighet om hva den viktigste sosialiseringsagenten er. Dette kan varierer fra individ til individ, og fra alder til alder. Men det er en relativ høy enighet om at familie, skole og media har signifikant innflytelse.

## Litteratur
*M. M. Becker: *Family traditions* (red.), Political Communication: Issues and strategies for research (s. 126–139). New York 1975: Praeger. 
*C. M. Campbell: *The American Voter*. New York 1960: John Wiley.
*V. B. J. Glass: *Attitude similarity in three generational families: Socialization, status inheritance, or reciprocal influence?* American Sociological Review 1986, s. 685–698. 
*L. Powell: *Political Socialization: The development of Political Attitudes* i *Political Campaign Communication: Inside and Out* (s. 20). Birmingham 2003: University of Alabama.
Orienteringsklubben Sør

**Orienteringsklubben Sør** (også **OK-Sør**; stiftet 6. januar 1978) er en orienteringsklubb fra Kristiansand, med tilholdssted i byens østre del – primært bydelene Randesund og Tveit. Klubben har fokus på breddeidrett, med 100–150 medlemmer i alle aldersgrupper.

Klubben arrangerer flere orienteringsløp. Arrangør av Sørløpene siden 1982, et todagers løp som på det meste hadde  deltakere. Hvert fjerde år arrangerer klubben Sørlandsgaloppen, sammen med flere andre klubber i Vest-Agder. De arrangerer også et tradsisjonrikt løp andre juledag, samt Gildesprinten med ca. 400 elever fra skolene i nærområdet.

## Forekomster i mesterskap
Klubbgrunnlegger Egil Johansen representerte klubben fra 1978 til 1985 og tok i den perioden tre VM-medaljer (to gull og ett sølv), samt ni NM-medaljer (fire gull, tre sølv og to bronse).

### VM-meritter
* **Klassisk**
**  1978 (Egil Johansen)
**  1978 (Egil Johansen)
* **Stafett**
**  1978 (Egil Johansen)

### NM-meritter
* **Langdistanse** («Klassisk distanse» før 2004)
**  1978, 1979 (Egil Johansen)
* **Ultralang distanse** («Langdistanse» før 2004)
**  1978 (Egil Johansen)
**  1982, 1983 (Egil Johansen)
* **Nattorientering**
**  1980 (Egil Johansen)
**  1979 (Egil Johansen)
**  1981, 1985 (Egil Johansen)

## Referanser


## Eksterne lenker
*
Peter Lindbæk

**Johannes Peter Lindbæk** (født 28. januar 1945) er en norsk skuespiller, kjent fra flere filmer, TV-opptredener og teateroppsetninger.

## Bakgrunn og arbeid
Peter Lindbæk tok teaterstudier ved University of Delaware i USA og Statens teaterhøgskole i 1974. Han har siden spilt ved blant annet Hålogaland Teater i Tromsø, turnéteateret Riksteatret (fra 1976) og NRKs Radioteatret og Fjernsynsteatret. Han har også vært instruktør og rådgiver for Tramteateret og hatt en mengde mindre roller som skuespiller på TV, deriblant i programmene til humortrioen KLM og julekalenderen *[[Jul i Skomakergata]]*.

Lindbæk har vært svært ivrig innen skøyteløp (medlem av *S-klubben av 1980*) og skihopp (med i *hoppfaglig kulturgruppe*), og leder i motstanden mot Bislett-rivingen, og var med programleder og TV-journalist Per Ståle Lønning tilhenger av moderniseringen av Holmenkollen framfor skyflygingsbakke i Rødkleiva. Lønning og Lindbæk har tvert i mot ønsket en utvikling av Vikersund som nasjonalarena for skiflyging.

Lindbæk bor i Oslo. Han er faren til Erlend Øye i Kings of Convenience, og bror av forretningsmannen Jannik Lindbæk.

### Filmroller
* 1966: *[[Reisen til havet]]*
* 1985: *[[Adjø solidaritet]]*
* 1986: *[[Blackout (1986 film)|Blackout]]*
* 1992: *[[Giftige løgner]]*

### TV-roller (utvalg)
* 1970: Pim og Laffen
* 1977: *Kattelek*
* 1982: *[[Fleksnes fataliteter]]* (*[[Villmarkens sønn]]*)
* 1985: *Gulag*

### Hørespillroller (utvalg)
* 1977: *Farlige Hvetebrødsdager*
* 1977: *Den som graver en grav for andre*
* 1981: *[[Det gylne landet Elidor]]*
* 1981: *[[Demolisjon]]*
* 1982: *Vertshuset Jamaica*
* 1983: *Uventet Gjest* 
* 1987: *Garrett i  Siste skift*
* 1987: *Simon fra floden*
* 1990: *I Sølvlandets natt*
* 1991: *Kvinnen i sjøen*
* 1991: * Dødens budbærer* 
* 1992: *Dracula*
* 2000: *Malteserfalken*
* 2003: *Siste skygge av tvil*

## Referanser


## Eksterne lenker
* Peter Lindbæk i Scenewebarkivet
*
Gaular Idrettslag

**Gaular Idrettslag** er et idrettslag som trekker medlemmer fra mesteparten av Gaular kommune i Sogn og Fjordane. Idrettslaget ble etablert i 1987, da Bygstad Idrettslag og Sande Idrettslag slo seg sammen.

### Tabell 2013
 

## Anlegg
Idrettslaget har et alpintanlegg i Årbergsdalen, en kunstgressbane på Sande, en gressbane og friidrettsbane i Osen. I tillegg har idrettslaget Langeland Skisenter sammen med Førde Idrettslag. Dette er et lysløypeanlegg der man har arrangert skirenn siden 1968. I 1990 bygde idrettslagene et serviceanlegg for langrenn og skiskyting i tilknytning til anlegget. De samme idrettslagene eier også hoppanlegget Kleivabakkene sammen. Dette er fire hoppbakker i størrelsen K-10, K-18, K-30 og K-54.

## Aktivitet
Idrettslaget har avdelinger for fotball, håndball, svømming, friidrett, volleyball, motorsport, ski. I tillegg har de idrettsskole og trimmgruppe. De arrangerer arrangementet Storehesten Opp, et motbakkeløp som går opp fjellet Storehesten/Kvamshesten. Dette løpet fungerte i 2008 som NM i motbakkeløp.

Idrettslaget arrangerer hvert år Gaularmarknaden på Sande.

## Profiler
* Audhild Hestad, friidrett. I landstoppen i halvmaraton og maraton. Tok NM-gull i maraton 2008.

## Referanser


## Eksterne lenker
* 
* Om idretten i Gaular i NRK Sogn og Fjordanes fylkesleksikon
Eiliv Odde Hauge

**Eiliv Odde Hauge** (født 10. november 1913 i Stranda eller Sunnylven, død 3. juli 1971) var en norsk forfatter og dramaturg, museumsbestyrer på Valdres Folkemuseum (1959–1964). 

Etter at fjerde brigade hadde overgitt seg i Vestre Slidre 30. april tok Hauge og to andre soldater (Wilhelm Mohn og Ruben Langmo) seg over fjellet til Årdal i Sogn. De reiste videre til Ålesund med bil og båt. De ønsket å reise til fronten lenger nord, men klarte ikke å finne skyss nordover. De bestemte seg for å reise over sjøen til Storbritannia. En politimann i Ålesund samlet rundt 15 personer, inkludert to briter og en tysk jøde, som ville reise. Rett etter den tyske okkupasjon av Sør-Norge 1940 forlot han og de andre medreisende Norge om bord på MK «Nyo» som gikk ut fra Ålesund den 30. mai 1940. MK «Nyo» gikk til Baltasound på Shetland. Hauge var soldat i den norske Brigaden i Skottland før han ble  sjef for Norwegian Government Film Unit i London. Han debuterte som forfatter i 1941.

På 1930-tallet var han engasjert i Nasjonal Samling og beundret nazismen i Tyskland og fascismen i Italia. Hauge var involvert i NNSAP sammen med blant andre Adolf Egeberg jr. og Stein Barth-Heyerdahl, og disse tre var sentrale da NNSAP våren 1933 arbeidet for å etablere Nasjonal Samling med Vidkun Quisling som fører. Hans Fredrik Dahl skriver at Egeberg og hans miljø var en konkurrent til Quisling og at det var Walter Fyrst (Fürst) som tilskyndet Quisling. Egeberg og Hauge hadde vært med i Norsk Folkereisning (etablert 1931) som var organisatorisk uavhengig av, men ideologisk beslektet med Vidkun Quislings fascistiske Nordisk Folkereisning. Hauge var medlem av arbeidsutvalget i Norsk Folkereisning, en liten kortvarig forening med antisemittiske og rasistiske ideer inspirert av nasjonalsosialismen i Tyskland.

Hauge vokste opp på Hellesylt i Sunnylven.

## Verker
* *Odds against Norway* (London, 1941).
* *Hvor fartøy kan flyte* (Cappelen, 1946).  Filmmanus
* *Skotsk jord og norsk himmel* (1946).  Om tiden i tjeneste i Skottland.
* *Admiral av det blå flagg, [[Cornelius Cruys]]* (Aschehoug, 1949).  
* *[[Dei svarte hestane]]* (1951).  Filmmanus
* *Fakkelen til [[Vinter-OL 1952|Oslo]]* (1952).
* *Fløyta, jeg går til filmen* (Eides forlag).
* *Lykkelige Mosdale, sagaen om et skip* (J. W. Eides forlag, 1954).  Om et frakteskip under krigen.
* *Flukten fra Dakar* (Bergen, 1951).  Med Vera Reff, filmatisert samme år i Flukten fra Dakar
* *Mannen som stal [[Galtesund]]* (Cappelen, 1955).  Om en skipskapring i 1942.
* *[[Lady Arbuthnott]] og hennes menn* (Gyldendal, 1957).
* *Saltwater thief* (London, 1960)
* *[[Valdres Folkemuseum]]* (1960).
* *Så nær under [[Bitihorn|Bitihødn]]: flanerier om beitinger og [[Beitostølen]]* (1965)
* *Steile-skapet* (Fagernes, 1966)
* *Marenco – blindpassasjer* (1964).  Filmatisert i filmen Marenco fra 1964.
* *Valdres i norsk malerkunst* (Haugetun forlag, 1967).
* *Dorothea Ankers krønike, en dokumentar fra 1700-tallet* (1970)

## Referanser
Stanislas Dehaene

**Stanislas Dehaene** (født 12. mai 1965 i Roubaix i Frankrike) er  professor i eksperimentell kognitiv psykologi ved Collège de France i Paris. 

Han studerte matematikk ved *École Normale Supérieure* i Paris og fortsatte med å st doktorgrad i 1989 i kognitiv vitenskap ved *École des Hautes Études en Sciences Sociales* (EHESS) i Paris. Deretter arbeidet han ved *Service Hospitalier Frederic Joliot del Commissariat à l'Energie Atomique* ved senteret for «brain imaging» ved Orsay, og i 2005 ble han professor og innehaver av den nyopprettede lærestol i eksperimentell kognitiv psykologi ved *Collège de France*. 

I sin forskning har Stanislas Dehaene kombinert eksperimentell kognitiv psykologi, nevropsykologi og matematiske modeller for å avdekke de celebrale mekanismer hva gjelder enkelte viktige felter av menneskelig viten: Matematikk, språkutvikling og gjenkjennelse. Takket være hans innfallsvinkel er det gjort store fremskritt i forståelsen av menneskets kognitive kapasitet, de tilknyttede patologier, deres tilblivelse og deres utvikling. Professor Dehaene ble medlem av det franske *Académie des Sciences* i Paris og mottok i 2002 *Pius XIs medalje* fra Det pavelige vitenskapsakademi. I november 2008 ble han medlem av sistnevnte akademi.

## Verker
* *Numerical Cognition.* Oxford, Blackwell. ISBN 1-557-86444-6. 
* *Le Cerveau en action: l'imagerie cérébrale en psychologie cognitive.* Paris: Presses Universitaires de France, 1997. ISBN 2-13-048270-8.
* *La Bosse des maths*. Paris: Odile Jacob, 1997. ISBN 2-7381-0442-8. 
* *The number sense.* New York: Oxford University Press, 1997; Cambridge (UK): Penguin press, 1997. ISBN 0-19-511004-8. 
* *The Cognitive Neuroscience of Consciousness.* MIT Press, 2001. ISBN 0-262-54131-9. 
* Sammen J.R. Duhamel, M. Hauser og G. Rozzolatti: *From Monkey Brain to Human Brain.* Cambridge, MA: MIT Press, 2005. ISBN 0-262-04223-1.
* *Vers une science de la vie mentale.* Paris: Fayard, 2007. (Inaugural Lecture at the Collège de France). ISBN 2-213-63084-4.
* *Les neurones de la lecture.* Paris: Odile Jacob, 2007. ISBN 2-7381-1974-3.

## Referanser
Gastromat

**Gastromat** er et norskprodusert blandingskrydder sammensatt av havsalt, MSG, grønnsaker, hvitløk, purre, gjærekstrakt,  og vegetabilsk ekstrakt. Gastromat er blitt produsert av Sande-bedriften Gastromat AS siden 1966.

Gastromat endret etiketten i 2011.

Boksen og etiketten blir laget av den kommunalt eide arbeidsmarkedsbedriften EMPUS (tidligere Sande Produkter).

## Referanser




## Eksterne lenker
* Gastromats hjemmeside
Kvekerhjelp

**Kvekerhjelp** er det norske kvekersamfunnets bistandsorganisasjon. Kvekerhjelp har som mål å bidra til at folk i utviklingsland blir i stand til å bedre sin livskvalitet ved egen hjelp. 

Kvekerhjelp driver freds- og forsoningsprosjekter i Rwanda, Burundi og DR Kongo. Alle disse prosjektene er samlet i ett overgripende program kalt Change Agent Peace Program (CAPP). 

I tillegg støtter Kvekerhjelp Palestinian Early Childhood Education Program (PECEP), som driver femten barnehager på Gaza-stripen. 

## Historie
Navnet Kvekerhjelp ble for første gang tatt i bruk i Norge i forbindelse med at Kvekergruppa i Stavanger hjalp nordmenn som måtte flykte fra byen, under andre verdenskrig. Det fortsatte etter krigen med tretti lastebiler som dro til Hamburg med mat og klær til nødlidende.

I 1963 var Kvekerhjelp den første private organisasjonen som fikk støtte fra Norsk utviklingshjelp (senere Norad). 
## Se også
* Quaker Peace & Social Witness
Kvinnelig stormester i sjakk

**Kvinnelig stormester i sjakk** (WGM) er den høyeste sjakktittelen forbeholdt kvinner bortsett fra verdensmestertittelen.
Verdens sjakkforbund FIDE introduserte tittelen i 1977 som et supplement til den allerede eksisterende kvinnelig internasjonal mester i sjakk WIM.

WGM-tittelen representerer et nivå av sjakkferdighet som er signifikant lavere enn den åpne stormester-tittelen (GM). Faktisk er kravene til WGM-tittelen litt lavere enn kravene for den åpne Internasjonal mester i sjakk-tittelen (IM).  
Vinneren av juniorverdensmesterskapet får automagisk IM-tittelen, og vinneren av jentenes gruppe får dermed også WGM-tittelen. Gjeldende reglement kan finnes i FIDEs håndbok.

Mange sterke kvinnelige spillere holder IM tittelen i tillegg til WGM, og etter 2000 har de ti beste kvinnene stort sett vært GMer.
Vinneren av kvinnenes verdensmesterskap blir automatisk tilkjent hele GM-tittelen hvis hun ikke innehar den allerede. 
På FIDEs oktoberliste for 2008 er det 226 spillere som innehar WGM-tittelen.

Ingen etnisk norske spillere har denne tittelen ennå, men ukrainsk-fødte WGM Olga Dolzhikova spilte for Norge i sjakkolympiaden Tromsø 2014.

### Referanser


## Eksterne lenker
* FIDE World Chess Federation official site
Abdi

**Abdi** er et mannsnavn med flere opprinnelser. Det kan være:
* et variant av det arabiske navnet *[[Abdul]]* som betyr «tjener». Navnet følges som regel av ett av Allahs 99 navn, og betyr dermed «Allahs tjener».
* en kortform av navnet *Abdiel* som betyr «Guds tjener».
* et etiopisk navn som betyr «håp».

Navnet er brukt i Bibelen.

*Abdi* brukes også som etternavn.

## Utbredelse
Abdi er sannsynligvis et vanlig navn i Somalia.

|}

## Kjente personer med navnet
Personene i listen er ordnet kronologisk etter fødselsår.
* Ali Abdi Farah (f. 1947), djiboutisk politiker

### Som etternavn
* Safia Yusuf Abdi (f. 1959), norsk sykepleier kjent for sitt arbeid mot kjønnslemlestelse
* Youcef Abdi (f. 1977), australsk hekkeløper
* Omar Abdi, somalisk-kanadisk UNICEF-direktør

## Referanser


## Eksterne lenker
*
Augustana

**Augustana** er et amerikansk band fra San Diego, California. De er best kjent for superhiten «Boston».
## Eksterne lenker
*
Nedenes fogderi

**Nedenes fogderi** *(Nedenæs Fogderie)* var en administrativ enhet (fogderi) i Nedenes amt i årene 1665 - 1919. Fogderiet tilsvarte tidligere Nedenes len, og omfattet kyststripen av Aust-Agder og ca. 25&nbsp;km. inn i landet. I vest grenset det til Mandal fogderi, i nordvest til Raabyggelaget fogderi og i nordøst til Nedre Telemarken og Bamble fogderi.

Nedenes fogderi ble opphevet fra 20.04.1919, etter kgl. res. 14.02.1919.

## [[Geistlig]] inndeling i 1664-1666
* Gjerstad
** Gjerstad sogn
** Søndeled sogn
* Holt
** Holt sogn
** Østre Moland sogn 
** Dybvaag sogn
** Flostad sogn
** Tromø sogn
* Øiestad prestegjeld
** Øiestad sogn
** Fjære sogn
** Froland sogn
* Hommedal
** Landvik sogn
** Eide sogn
** Herrefos sogn
* Vestre Moland
** Vestre Moland sogn
** Høvaag sogn

## [[Herred]]sinndeling mot slutten av [[1800-tallet]]
* Vegaardsheien
* Gjerstad
* Søndeled
* Dybvaag
* Holt
* Aamli
* Mykland
* Herefoss
* Froland
* Østre Moland
* Barbu
* Tromø
* Hisø
* Øiestad
* Fjære
* Landvig
* Eide
* Vestre Moland
* Høvaag
* Birkenes

## Kilder
*
Resi Stiegler

**Resi Stiegler** (født 14. november 1985 i Jackson Hole, Wyoming) er en amerikansk alpinist.

Resi Stiegler debuterte i verdenscupen kort tid etter at hun fylte 17 år. I sesongen 2004/05 etablerte hun seg i verdenseliten i slalåm. Per november 2008 var hennes beste prestasjon i verdenscupen to fjerdeplasser i slalåm og en fjerdeplass i superkombinasjonen. Hun fikk sin første pallplassering i verdenscupen med en andreplass i slalåm i Ofterschwang 4. mars 2012.

Under VM 2005 i Bormio kom hun på sjetteplass i slalåm. I april 2007 ble hun amerikansk mester i både slalåm og storslalåm. Hun pådro seg armbrudd og avrevet korsbånd i venstre kne da hun kjørte ut i storslalåmrennet i Lienz 28. desember 2007.

Resi Stiegler er datter av den tidligere østerrikske alpinisten og OL-vinneren Josef Stiegler.

### Sammenlagtplasseringer i verdenscupen

## Referanser


## Eksterne lenker
* 
*
Dolman

**Dolman**, også kalt **dolaman**, er betegnelse for ulike typer historiske frakker eller jakker av tyrkisk opprinnelse. Navnet er særlig blitt brukt om en uniformsjakke tett besatt med dekorative snorer over brystet, som var vanlig for husarer, opprinnelig ryttersoldater fra Ungarn. Slike husarjakker ble populære blant flere militære enheter over hele Europa. De utvklet seg til attilaer, en enklere, sidere variant, på 1800-tallet.

## Klesplagg
### Tyrkisk kaftan
Dolman var opprinnelig en vid, sid, åpen kaftan med trange ermer som ble båret som del av den gammeltyrkiske nasjonaldrakta.

### Ungarsk folkedrakt
Navnet har også blitt brukt om en knelang, tettsittende jakke eller trøye tett besatt med snorer, pinner og stropper istedenfor knapper og knapphull, som ble båret i Ungarn der den etter hvert ble en slags nasjonaldrakt

### Militær husaruniform
En kortere variant av de snorbesatte jakkene ble brukt som uniformsplagg for husarer, det vil si lettbevæpnede ryttersoldater etter ungarsk forbilde, og andre kavalerister. Dolmanene ble da gjerne båret sammen med en pelisse, en tilsvarende, ofte pelsfôret jakke som hang åpen over den ene skulderen. Slike rikt dekorerte uniformsjakker var vanlig fram til omkring 1900, sist i en moderatere variant kalt attila. Den karakteristiske husarlua, en høy pelslue med flagrende luespiss av tekstil, ble kalt schackellue eller på tysk *Flügelmütze*. Tradisjonell husaruniform besto ellers av spesielle hussarstøvler med dusk, ungarske bukser med snorbesetning på sida og som ornament samt husarskjerf (knute- eller snorbelte).

### Kvinnekjole på Balkan
Dolman er dessuten betegnelse på en kaftanliknende kvinnekjole av tyrkisk type, brukt på Balkan

### Kvinnekappe på 1800-tallet
Dolman var også en kappe eller åpen jakke, ofte rikt dekorert,  som ble båret som moteplagg av fornemme kvinner i Vest-Europa på 1870- og 1880-tallet.

## Etymologi
Ordet *dolman* har kommet til norsk via tysk og ungarsk *dolmány* som igjen har hentet det fra det tyrkiske *dolaman* eller *dolama*, «kappe». På svensk kan dolman også kalles  *dolma*.

## Se også
* Attila, en variant av den korte husar- og rytterjakka dolman, men med færre snorer, oppkalt etter hunnerkongen Attila
* Røykejakke, herrejakke fra 1800-tallet pyntet med snorer, beregnet for hjemmebruk

## Referanser


## Eksterne lenker
*
A.J. Kitt

**Alvar Junior «AJ» Kitt** (født 13. september 1968 i Rochester, New York) er en tidligere amerikansk alpinist.

Han debuterte i verdenscupen 23. januar 1988 i Leukerbad. 7. desember 1991 vant han sitt første verdenscuprenn, utforrennet i Val-d’Isère. Dette skulle vise seg å bli hans eneste seier, men han oppnådde flere fremskutte plasseringer. I sesongen 1991/92 endte han på tredjeplass i sammendraget i utforcupen.

Foran utforrennet under OL 1992 ble AJ Kitt regnet i favorittsjiktet, men han måtte nøye seg med niendeplassen. Større hell hadde han i VM 1993 i Morioka, der han fikk bronsemedaljen i utfor, bak sveitsiske Urs Lehmann og nordmannen Atle Skårdal.

Etter en korsbåndskade han pådro seg i desember 1995, måtte Kitt ta en lengre pause fra aktiv idrett. Han forsøkte å gjøre comeback, men oppnådde ikke flere plasseringer blant de beste 30, og la opp mars 1998. Han har vunnet fire nasjonale mesterskap (utfor i 1992 og 1995, Super-G i 1991 og 1992).

## Meritter
### OL
* Albertville 1992: 9.-plass i utfor, 23.-plass i super-G
* Lillehammer 1994: 17.-plass i utfor

### VM
* Morioka1993: 3.-plass i utfor
* VM i alpint 1997: 23.-plass i utfor, 25.-plass i super-G

### Verdenscup
AJ Kitt vant ett verdenscuprenn:

I tillegg fikk han fem pallplasseringer (4 i utfor, 1 i super-G) og ytterligere 14 plasseringer blant de 10 beste (11 ganger i utfor, 2 i kombinasjonen og 1 i super-G).

## Referanser


## Eksterne lenker
*
Korpfjellet

**Korpfjellet** (nordsamisk: *Gáranasnjunni*) er et fjell (327 moh.) i Sør-Varanger kommune. Fjellet ligger ligger øst for Kirkenes og om lag 1 kilometer fra grensen til Russland.

På Korpfjellet ligger Korpfjell grensestasjon tilhørende Garnisonen i Sør-Varanger (GSV) og er således militært område. Det er også en del andre militære strukturer som tilhører grensestasjonen, som ligger i nærheten og som drives av mannskapet på Korpfjell. Grensestasjonen kaller seg også KGK – Kampgruppe Korpfjell – som opprinnelig er en betegnelse på de tyske mannskapene som var forlagt her under 2. verdenskrig.

Rett nedenfor Korpfjellet ligger grensemerke 315 som står ved en ødelagt bro over Jakobselva, som også markerer grensen mellom Norge og Russland. Denne veien går helt fra Tårnet ved Jarfjord og inn i Russland mot Petsjenga by, og er den gamle forsyningsveien tyskerne laget mot Litsafronten. Det var harde kamper i området i 1944. Veien er vinterstengt fra medio oktober til primo juni, det vil si at det stort sett er militære snøscootere og beltevogner som ferdes her, men også en del sivile som har hytte lenger inn mot Tårnet.

Korpfjell Grensestasjon brukes til å overvåke ferdsel ved den norsk-russiske grensen, og håndheve grenseavtalen med Russland og vokte Schengenområdets nordligste yttergrense.

## Referanser
Audun Iversen (sanger)

**Audun Iversen (sanger)** (født 28. juli 1977) er en klassisk sanger (baryton) fra Harstad.  

I 2007 vant han Dronning Sonjas Internasjonale Musikkonkurranse. Han ble knyttet til operaen i København fra 2005, og de første tre årene arbeidet han som sanger ved Opera Akademiet, deretter som medlem av solistensemblet. I København arbeidet han sammen med de norske sangerne Randi Stene og Tuva Semmingsen. Hans engasjement i København gikk ut i 2009. Sesongen 2008/09 sang han i ''Wozzeck'', ''Figaros bryllup'' og ''Den glade enke''. 

I 2007 var Iversen finalist i Der Internationale Hans Gabor Belvedere Gesangswettbewerb (Belvederekonkurransen) i Wien, der over 3000 sangere deltok. I desember 2007 sang han under utdelingen av Nobels fredspris til Al Gore og Rajendra Pachauri fra FNs klimapanel. Han ble deretter engasjert som solist til å synge under innvielsen av det nye operahuset i Bjørvika i Oslo den 12. april 2008.  

## Biografi
Audun Iversen begynte å synge da han var 22 år. Hans første rolle var i musikalen ''Jesus Christ Superstar'' av Andrew Lloyd Webber på Trøndelag Teater vinteren 1999/2000. Deretter gikk han et år på Toneheim folkehøgskole, før han begynte å studere på Norges musikkhøgskole for Håkan Hagegård og Svein Bjørkøy. Han har bachelorgrad derfra i 2005, og oppnådde karakteren A. I 2008 tok han mastergrad i utøvende sang i København. Mens han studerte i Oslo var han medlem av Det norske solistkor. De gav ut en plate med verker av Edvard Grieg for plateselskapet BIS Records i 2007, og Iversen hadde flere av solopartiene på denne platen.

## Repertoar
* «Grev Amalva» i Figaros bryllup
* Eugen Onegin
* Don Giovanni

## Referanser


## Kilder
* Om Audun Iversen hos Den norske opera og ballett
Liste over Tanzanias presidenter

Dette er en **liste over Tanzanias presidenter**. Den forente republikken Tanganyika og Zanzibar ble oppretta 26. april 1964 da Tanganyika og Zanzibar ble slått sammen. Julius Nyerere, som hadde vært president i Tanganyika siden landet ble selvstendig fra Storbritannia i 1962, ble landets første president. Landet endra navn til Tanzania 11. desember 1964.

## Liste
##### Den forente republikken Tanganyika og Zanzibar (26. april 1964–11. desember 1964) / Den forente republikken Tanzania (11. desember 1964–)

## Referanser


## Se også
* Tanzanias politiske system
* Liste over Tanganyikas statsoverhoder
* Liste over Zanzibars presidenter
Drew Gooden

**Andrew Melvin «Drew» Gooden** er en amerikansk basketballspiller for det amerikanske laget Los Angeles Clippers i NBA-ligaen. Gooden har spilt i NBA siden 2002, etter hans 3 år lange college-karriere. Hans far, Andrew Gooden, var tidligere en profesjonell basketballspiller i Finland.

## College-karriere
Gooden spilte for collegelaget Jayhawk, collegelaget til University of Kansas, i 3 år før han ble trukket opp til NBA. På colleget fikk han kallenavnet «The Truth», oversatt til «sannheten». Gooden ble den andre spilleren for collegelaget som har spilt over 1500 poeng, tatt minst 900 returer, blokkert minst 100 skudd og stjålet ballen minst 100 ganger fra motstanderen.

Gooden spilte totalt 98 kamper, scoret i gjennomsnitt 15,6 poeng per kamp, tok i gjennomsnitt 9,2 returer per kamp, blokkerte 1,1 skudd per kamp og stjal ballen i gjennomsnitt 1,1 ganger per kamp for collegelaget.

## NBA-karriere
### Memphis Grizzlies
I 2002 ble Drew Gooden trukket opp til NBA av klubben Memphis Grizzlies i første uttaksrunde. Gooden ble ikke i klubben lenger enn et år.

### Orlando Magic
19. februar 2003 ble Gooden byttet fra Memphis Grizzlies til Orlando Magic sammen med Gordan Giricek mot Mike Miller, Ryan Humphrey, første uttaksrunden til Orlando Magic i 2003 og andre uttaksrunden til Orlando Magic i 2004. Han skulle bli i klubben den neste sesongen før han ble byttet til Cleveland Cavaliers.

### Cleveland Cavaliers
23. juli 2004 ble Drew Gooden byttet til Cleveland Cavaliers fra Orlando Magic sammen med Steven Hunter og rettigheten til å trekke opp Anderson Varejao mot Tony Battie og to av Cleveland Cavaliers' opptak i andre runde.

### Chicago Bulls
21. februar 2008 kom Gooden til Chicago Bulls fra Cleveland Cavaliers sammen med Shannon Brown, Larry Hughes og Cedric Simmons i bytte mot Ben Wallace, Joe Smith og andre uttaksrunden til Cleveland Cavaliers. I 2008 ble han byttet til Sacramento Kings mot Brad Miller, men fikk kun spille en kamp i denne klubben da han senere ble byttet videre til San Antonio Spurs det samme året.

### San Antonio Spurs
Drew Gooden spilte for San Antonio Spurs, men ble fort byttet til Dallas Mevericks før han nok en gang ble byttet klubb til Washington Wizards den samme sesongen. Senere kom kan til Los Angeles Clippers.

### Los Angeles Clippers
Drew Gooden ble i februar 2010 involvert i en byttehandel mellom tre NBA-lag. Byttehandelen var mellom lagene Los Angeles Clippers, Cleveland Cavaliers og Washington Wizards. Denne handelen gjorde så Drew Gooden dro til Los Angeles, og Clippers måtte gi fra seg både Al Thornton og Sebastian Telfair.

### Statistikker fra Goodens NBA-karriere

#### Tegnforklaring

#### Sesongen

#### Sluttspill

## Referanser


## Kilder
* 

## Eksterne lenker
*
«Lofoten» (skip)

**«Lofoten»** er navnet på flere norske skip:

*DS «Lofoten» (1884) – Reserveskip i hurtigruten fra 1893 til 1903
*DS «Lofoten» (1932) – Hurtigruteskip fra 1932 til 1964
*MS «Lofoten» (1964) – Hurtigruteskip fra 1964 til 2021
Annie Oakley

**Annie Oakley**, egentlig **Phoebe ''Ann'' Mosey**, (født 13. august 1860 nær Willowdell (daværende Woodland) i Darke County i Ohio, død 3. november 1926 i Greenleaf i Ohio) var en amerikansk legendarisk skuespiller og skarpskytter. Blant hennes spesielle evner var at hun kunne treffe kanten av et spillkort på 30 stegs avstand, en mynt kastet opp i luften og enden på en sigarett i ektemannen, Frank Butlers, munnvik.

Som tenåring deltok hun i Buffalo Bills *Wild West Show*. Hun ble alment kjent da hun klarte å beseire skarpskytteren Frank Butler. Deretter giftet de seg 23. august 1876.

Musikalen *[[Annie Get Your Gun]]* er basert på Oakleys liv. Den filmatisert i 1950, med Betty Hutton i rollen som Annie.

Det ble spilt inn en rekke kortfilmer om Annie Oakley i på 1890-tallet.

I 1993 ble hun innvotert i National Women's Hall of Fame. 

## Referanser


## Litteratur
* Marcy Heidish: *Secret Annie Oakley.* New Amer Library, 1984, ISBN 0-452-25514-7.
* Shirl Kasper: *Annie Oakley.* University of Oklahoma Press, 2000, ISBN 0-8061-3244-2.
* Robert M. Quackenbush: *Who's That Girl With the Gun? A Story of Annie Oakley.* Simon & Schuster, 1988, ISBN 0-13-957671-1.
* Isabelle S. Sayers: *Annie Oakley and Buffalo Bill's wild west.* Dover, 1981, ISBN 0-486-24120-3.

## Eksterne lenker
* 
*
Oreade

**Oreader** (gresk Ὀρεάδες / Όρεστιάδες fra ὄρος, «fjell») var i gresk mytologi særskilte nymfer som levde i fjellene. De skilte seg fra hverandre eller andre nymfer i henhold til hvor de bodde eller hørte til: *ideae* var fra fjellet Ida (Psiloritis), *peliadene* fra fjellet Pelia, og videre.

De ble assosiert med Artemis ettersom gudinnen stadig var ute i skogen og villmarken på jakt. En av de mest kjente oreadene var Ekho. I henhold til myten hadde gudinnen Hera tatt fra henne språket, slik at hun bare kunne gjenta det hun nettopp hadde hørt. 
## Oreader
*Britomartis
*Kynosura
*Kyllene
*Ekho
*Oinone
*Pitys

## Referanser
Jeff Green

**Jeff Green** er navnet til flere personer:

*Jeff Green (NASCAR-fører)
*Jeff Green (basketballspiller)
«Vesterålen» (skip)

**«Vesterålen»** er navnet på flere skip eid av Vesteraalens Dampskibsselskab (VDS):

*DS «Vesteraalen» (1865) – Dampskip i kystrute mellom Bergen og Vesterålen
*DS «Vesteraalen» (1891) – Det første hurtigruteskipet
*MS «Vesterålen» (1950) – Hurtigruteskip fra 1950 til 1983
*MS «Vesterålen» (1983) – Et av dagens hurtigruteskip
Careless Whisper

**Careless Whisper** er en sang utgitt 24. juli 1984 av George Michael.

Sangen ble utgitt som solo-single av George Michael. Låten kjennetegnes av sitt langsomme tempo og saksofonspill. Sangen ble produsert av George Michael selv.

Sangen ble gitt ut i flere versjoner, både som 7" single og 12" single, samt en albumversjon. De lengre versjonene inneholder en intro hvor synthesizeren Yamaha DX7 ble tatt i brukt. De korte versjonene starter med saksofonspillet. Mest bemerkelsesverdig er en tyrkisk 12"-pressing av låten. Ikke bare er det en såkalt bildedisk med George Michael avbildet, den inneholder også et tromme-break som ikke er å finne på noen andre utgivelser. Disse trommene er regnet som en hellig gral blant hiphop-produsenter, på grunn av tempoet og klarheten som passer perfekt til hiphop. Trommene er blant annet samplet på Nas sin «Nas Is Like», produsert av DJ Premier.